Zeci de mii de persoane au protestat împotriva rasismului în Germania.
Zeci de mii de persoane au participat,
duminică după-amiază, la demonstraţii antirasism în Germania. Protestele au fost organizate în oraşele
Berlin şi Hamburg. Acestea au avut loc în contextul protestelor
izbucnite după moartea afro-americanului George Floyd în SUA.
Manifestaţiile au fost organizate de alianţa Indivizibili
(Unteilbar).În Berlin, circa 20.000 de oameni s-au adunat în zonele
Brandenburg şi Hermannplatz, scandând sloganuri antirasism, potrivit site-ului
Tagesspiegel.de.În Hamburg, la protest au participat între 2.500 şi 5.000 de
persoane, conform site-ului NDR.de.Protestele s-au derulat fără incidente şi manifestanţii au respectat regulile de distanţare.